निवृत्ति परंपरा का वाहक जैन एवं बौद्ध धर्म है : डॉ. सिंह
अंग्रेजी विभाग में आज होगा सम्मान समारोह
इंसानों के द्वारा खेती करने से शुरू हुई पर्यावरण की मौजूदा समस्या:प्रो. नेगी
आदिम युग में जब मानव ने कृषि का प्रारंभ किया और पर्यावरण की संरचना में हस्तक्षेप किया, वहीं से पर्यावरण की वर्तमान समस्याओं का उदभव माना जा सकता है। व्यावहारिक नीतिशास्त्र उन व्यावहारिक सिद्धांतों और नीतियों को बताता है कि कैसे पर्यावरण एवं विकास का समन्वय हो सकता है। पर्यावरण समस्याओं के लिए व्यापक पहलुओं पर काम करने और समुचित नीतियों की आवश्यकता होगी। जैसे, जनसंख्या नियंत्रण एवं संसाधनों का संरक्षणपूर्व विदोहन। पर्यावरण की समस्याएं नैतिक औचित्य हैं। पृथ्वी के प्रति और भावी पीढ़ी के प्रति। यह बात दर्शनशास्त्री एवं पूर्व विभागाध्यक्ष प्रो. सुरेंद्र सिंह नेगी ने डॉ. हरीसिंह गौर विश्वविद्यालय के दर्शनशास्त्र विभाग में ‘विश्व दर्शन दिवस’ के मौके पर हुए कार्यक्रम में बतौर मुख्य वक्ता कही।
इस कार्यक्रम की अध्यक्षता कर रहे विभागाध्यक्ष प्रो. एपी दुबे ने व्यावहारिक नीतिशास्त्र पर प्रकाश डालते हुए इसकी विशेषताओं और उपादेयता का मानव जीवन में महत्व बताया। उन्होंने पर्यावरण को बचाने में मनुष्य की भूमिका तथा उसके उत्तरदायित्व पर प्रकाश डालते हुए दार्शनिक दृष्टि से उसका विवेचन किया। उन्होंने कहा कि परंपरागत दर्शन से हटकर आज व्यावहारिक दर्शन एवं व्यावहारिक आचार शास्त्र की चर्चा होती है, जो दर्शन को रोचक बनाती है। पर्यावरण दर्शन भी इसी कड़ी में है। डाॅ. सत्यनारायण देवलिया ने स्वागत भाषण दिया। शोधार्थी पवन कुमार खटीक ने विश्व दर्शन दिवस के बारे में बताया। डाॅ. नरेंद्र कुमार बौद्ध ने मुख्य वक्ता प्रो. नेगी का परिचय दिया। कार्यक्रम में प्रो. गणेश शंकर गिरि, प्रो. नागेश दुबे, प्रो. चंदा बेन, प्रो. केकेएन शर्मा, प्रो. अशोक अहिरवार, डाॅ. मोहम्मद ऐजाज खान, डाॅ. उमेश सराफ आदि मौजूद थे। संचालन प्रो. सविता गुप्ता ने किया। आभार डॉ. शालिगराम अहिरवार ने माना।
सागर | डॉ. हरीसिंह गौर विश्वविद्यालय के प्राचीन भारतीय इतिहास, संस्कृति एवं पुरातत्व विभाग में मंगलवार को आमंत्रित व्याख्यान हुआ। संस्कृति प्रवाह के अंतर्गत डाॅ. अरुण प्रताप सिंह का व्याख्यान हुआ। उन्होंने कहा कि संसार में दो प्रकार की प्रवृत्तियां विद्यमान थीं। एक प्रवृत्ति की एवं दूसरी निवृत्ति की। निवृत्ति परंपरा का वाह जैन एवं बौद्ध धर्म है। जैन धर्म की शिक्षाओं से प्रभावित लोगों ने कभी भारतीयता का परित्याग नहीं किया। बल्कि भारतीय संस्कृति के संवाहक बने। अध्यक्षता स्नेहरानी जैन ने की। आभार विभागाध्यक्ष प्रो. नागेश दुबे ने माना। कार्यक्रम संयोजक डॉ. आरपी सिंह रहे। संचालन डॉ. एसके यादव ने किया।
hin_Deva hin_Deva hin_Deva hin_Deva hin_Deva hin_Deva